बांसवाड़ा-डूंगरपुर रेल लाइन की स्पीड 160 की जाए
बांसवाड़ा। उदयपुरयात्रा पर आए रेलवे बोर्ड के चेयरमैन एके मित्तल के सामने नई रेल लाइनों पर 160 की स्पीड तय करने का मुद्दा उठाया गया। बांसवाड़ा से गए राजस्थान ट्रायबल एरिया विकास समिति के अध्यक्ष गोपीराम अग्रवाल ने डूंगरपुर से रतलाम वाया बांसवाड़ा नई ब्रॉडगेज लाइन के ट्रैक का निर्माण हाईस्पीड रेलों के संचालन को ध्यान में रखकर बनाने का अाग्रह किया।
अग्रवाल ने चेयरमैन को दिए अपने सुझाव में बताया कि भारत-जापान के मध्य हाईस्पीड रेलों के संचालन को लेकर हुए करार के बाद अब रेल हाईस्पीड युग में प्रवेश कर गई है। अब नए रेलवे प्रोजेक्ट को हाईस्पीड रेलों के आवागमन के मद्देनजर ही निर्मित किया जाए। डूंगपुर से रतलाम वाया बांसवाड़ा, उदयपुर से अहमदाबाद रेलवे ट्रैक को अंतरराज्यीय महत्व और देश के बंदरगाहों, राजधानी से जोड़े जाने को ध्यान में रखते हुए 160 से 200 किलोमीटर प्रति घंटा के हिसाब से निर्मित किया जाए। जिससे कि औद्याेगिक विकास और बेहतर हो सके।
चेयरमैन को भी कहना पड़ा कि भारत और जापान के मध्य हुए करार को ध्यान में रखते हुए अब मजबूत ट्रैक का निर्माण हाईस्पीड के आवागमन को ध्यान में रखकर करवाया जाएगा।
bho_Deva hin_Deva hin_Deva hin_Deva